Diari Oficial de la Generalitat Valenciana


Sumari del DOGV 6796, del 14-06-2012 (2012/5161)

Notificació de la sentència dictada en el juí verbal número 178/2011.
---------------------------------------------------------------------

### Dades del document

Número de DOGV
:   6796

Data del DOGV
:   14-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5161


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el juí verbal número 178/2011. [2012/5161]  
Juí verbal 000178/2011  
De: Bancaixa.  
Procurador: Javier Roldán García.  
Contra: Ikechukwu Emmanuel Okafor.  
Procurador/a: -.  
En este procediment de juí verbal número 178/2011, seguit a instàncies de Bancaixa enfront d'Ikechukwu Emmanuel Okafor, s'ha dictat la sentència que, literalment, diu així:  
«Sentència número 91/2011  
Torrent, 11 de maig de 2007  
Mª José Pérez Martí, magistrada jutgessa del Jutjat de Primera Instància número 2 de Torrent i el seu partit, he vist les actuacions del juí verbal número 178/2011 seguides a instàncies de la Caixa d'Estalvis de València, Castelló i Alacant (Bancaixa), representada pel Sr. Roldán com a procurador i assistida del Sr. Gómez com a lletrat, contra Ikechukwu Emmanuel Okafor, declarat en rebel·lia, sobre reclamació d'una quantitat, basant-se en els següents  
  
Antecedents de fet  
Primer. La part actora va deduir demanda de juí verbal contra el demandat en reclamació de la quantitat de 4.385,08 euros de principal, interessos legals i costes, al·lega els fonaments de dret en què fonamenta la seua demanda i finalment demana al Jutjat que al seu dia es dicte sentència per la qual es condemne el demandat al pagament de la dita quantitat com a principal, interessos pactats i costes.  
Segon. Que una vegada admesa a tràmit la demanda esmentada se'n va ordenar el registre i la tramitació per la via del juí verbal i, per a això, es van convocar les parts per a la celebració de la vista, que es va produir el dia de la data.  
Tercer. Que es va verificar la citació de les parts en forma legal, el dia i l'hora assenyalats va tindre lloc la celebració del juí amb assistència de la part actora sense que hi compareguera la part demandada i, per tant, va ser declarada en rebel·lia. En l'acte del juí, l'actora es va ratificar en la seua demanda i va sol·licitar la recepció del pleit a prova. Una vegada acordada la recepció a prova d'acord amb la sol·licitud, la part actora va proposar com a mitjà de prova la documental. Els mitjans de prova proposats que van ser admesos es van practicar amb el resultat que es troba en les actuacions, les quals van quedar vistes per a sentència.  
Dispose  
Que estime la demanda formulada per la Caixa d'Estalvis de València, Castelló i Alacant (Bancaixa), representada pel Sr. Roldán com a procurador, contra Ikechukwu Emmanuel Okafor, declarat en rebel·lia, i condemne el demandat referit a pagar a l'actora la quantitat de 4.385,08 euros més els interessos que es meriten des de la data del tancament de compte, l'1 de desembre de 2010, a raó del 19,20 per cent de moratòria pactat, així com al pagament de les costes.  
Contra esta resolució es pot interposar un recurs d'apel·lació davant de l'Audiència Provincial de València (art. 455 LECn). El recurs s'ha de preparar per mitjà d'un escrit que cal presentar en este Jutjat, dins del termini de cinc dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn). En aplicació de la disposició addicional quinzena, introduïda per la Llei Orgànica del Poder Judicial, en la redacció feta en la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, s'indica a la part la necessitat de la constitució d'un depòsit de 50 euros per a recórrer la resolució, amb l'advertència d'inadmissió. La part recurrent haurà d'acreditar que l'ha constituït en interposar-lo i aportar justificant de l'ingrés en el compte corrent que este Jutjat té obert a l'oficina de Banesto, situat al carrer de Sagra, número 2, 46891 Torrent; telèfon 563 555 560 i fax 130 368 155 (codi d'entitat 0030, i d'oficina 3065), amb el número 4434 0000 02 CDEF JK. Els dígits CDEF identificaran el número concret del procediment en què es recórrega (així, es posarà 0987 si es tracta del procediment número 987; 0014, si es tracta del procediment número 14; 0003, si es tracta del procediment núm. 3); i JK identificarà l'any (així, 09 per a un procediment del 2009; 10, per a un procediment del 2010?). En cas de transferència, el número de compte de Banesto és 0030 3065 90 9519724830; en "Observacions", i perquè l'ingrés arribe correctament, s'haurà de fer constar el número de compte del procediment de destinació dels diners: 79966 4315 02 CDEF JK, tal com s'ha indicat abans, substituint les lletres pels dígits corresponents segons la forma explicada.  
Esta és la meua sentència, que pronuncie, mane i firme.»  
I atés que el demandat, Ikechukwu Emmanuel Okafor, es troba en parador ignorat, expedisc este edicte a fi que li valga de notificació de forma deguda.  
  
Torrent, 6 de febrer de 2012.- La secretària judicial: Mª García Sánchez.